Diari Oficial de la Generalitat Valenciana


Sumari del DOGV 5191, del 03-02-2006 (2006/834)

Notificació a Ana Bayarri Marco. Expedient número 46/1G/137/1998/SP-5015/2000.
------------------------------------------------------------------------------

### Dades del document

Número de DOGV
:   5191

Data del DOGV
:   03-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/834


Organisme emissor
:   Conselleria de Territori i Habitatge

Tipus de document
:   Anunci

Notificació a Ana Bayarri Marco. Expedient número 46/1G/137/1998/SP-5015/2000. [2006/Q834]   
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Ana Bayarri Marco, carrer del Cid Campeador, número 19, 21a (46184 Meliana), la resolució del recurs d'alçada amb el número de referència interna R-78/2005.  
Resolució  
Examinat el recurs d'alçada formulat per Ana Bayarri Marco, contra la resolució del càlcul d'interessos prèvia a la resolució de llibertat de cessió (VPNC 462), per a l'habitatge relatiu a l'expedient núm. 46/1G/137/1998/SP-5015/2000.  
Antecedents de fet  
1. Ana Bayarri Marco va presentar en el Servei Territorial d'Habitatge i Projectes Urbans de València, el dia 21 de setembre del 2004, una sol·licitud de llibertat de cessió per a l'habitatge de la seua propietat siti a la localitat de Meliana (València), al carrer del Cid, número 19, porta 21, pertanyent a l'expedient d'habitatges protegits número 46-261-5674-288.  
2. El cap del Servei Territorial, en data 11 de febrer del 2005, dicta una resolució de càlcul d'interessos, per la qual es resol la devolució per la interessada a l'administració de la quantitat total de vuit mil sis-cents deu euros (8.610,00 €), en concepte de principal i interessos meritats per la totalitat d'ajudes econòmiques directes percebudes en el seu dia per a l'adquisició de l'esmentat habitatge protegit.  
3. A la vista de la documentació que consta en l'expedient, el cap del Servei Territorial, en data 16 de febrer del 2005, dicta una resolució de concessió de la llibertat de cessió sol·licitada, en haver-hi quedat acreditat que ha sigut ingressada la quantitat requerida a la interessada per a concedir-li la llibertat de cessió.  
4. Contra la resolució de càlcul d'interessos, de data 11 de febrer de 2005, interposa un recurs d'alçada dins del termini i en la forma escaient Ana Bayarri Marco, amb les al·legacions que hi consten, i que es donen per reproduïdes en benefici de la brevetat.  
Fonaments de dret  
I. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 119/2003, d'11 de juliol, del Consell de la Generalitat Valenciana (DOGV núm. 4.543, de 14 de juliol de 2003).  
II. El que disposen els articles 107, 110, 114 i 115 de la LRJAP i PAC, pel que fa a l'admissió i tramitació del recurs d'alçada.  
III. Segons estableix l'article 14.2 del Decret 173/1998, de 20 d'octubre, del Govern Valencià, els habitatges que hagen obtingut finançament qualificat no podran ser objecte de cessió intervius per cap títol durant el termini de cinc anys des de la data de formalització del préstec qualificat.  
La cessió dels esmentats habitatges amb anterioritat al venciment d'aquest termini implicarà el reintegrament a l'administració de les ajudes econòmiques directes rebudes més els interessos legals meritats des del moment de la percepció.  
IV. En el cas que ens ocupa, es comprova que la data de formalització del préstec qualificat és 26 d'octubre de 2000, per la qual cosa no han transcorregut els cinc anys per a poder efectuar la venda de l'habitatge sense la preceptiva devolució de les ajudes econòmiques percebudes.  
V. Al·lega la recurrent que a causa dels problemes econòmics que travessa a hores d'ara, se li reintegren les quantitats que ha tornat per a obtenir la llibertat de cessió; això no obstant, l'esmentada al·legació no pot prosperar, ja que ni legalment ni jurídicament de cap manera es justifica que s'eximisca la interessada del reintegrament de les ajudes, independentment del greuge comparatiu que comportaria l'exempció respecte de la resta d'administrats que en les seues mateixes circumstàncies han tornat les ajudes percebudes, tal com estableix la normativa aplicable.   
Establit això, i com que la recurrent no ha aportat cap prova suficient i adequada que desvirtue el contingut de la resolució impugnada, escau confirmar-la.   
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de l'Àrea de Promoció, resolc:  
Desestimar el recurs d'alçada formulat per Ana Bayarri Marco contra la resolució de càlcul d'interessos del Servei Territorial d'Habitatge i Projectes Urbans de València, de data 11 de febrer del 2005, que queda confirmada.   
Contra aquesta resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això, sense perjudici que puga exercir qualsevol altre recurs que estime oportú.  
València, 13 de juny de 2005.. El director general d'Habitatge i Projectes Urbans: Bernabé Bueno Miralles.